Паказчыкам і вынікам атрымання добрых ведаў на ЦК з’яўляецца праца над дыпломнымі праектамі, што служыць справаздачай дзейнасці не толькі навучэнцаў, але і выкладчыкаў. Шмат цікавых і арыгінальных дыпломных работ упрыгожваюць інтэр’ер каледжа, частка іх знаходзіцца ў музеі нашай установы. Кожная захапляе сваёй задумкай, незвычайнасцю і дасканаласцю. А колькі прыгожых вучэбных работ у розных тэхніках выканана нашымі навучэнцамі! Вялікая творчая праца па развіццю народнага мастацтва выцінанкі, саломапляцення, аплікацыі з саломкі, разьбы па дрэве праводзіцца на аддзяленні. На занятках па спецыялізацыі навучэнцы асвойваюць дэкаратыўна-прыкладное мастацтва і яго сувязі з культурнымі традыцыямі беларускага народа, яго міфалогіяй, фальклорам, сімволікай. На аснове гэтых ведаў і ствараюцца арыгінальныя, непаўторныя працы, якія потым экспануюцца на розных выставах, прадстаўляюцца для ўдзелу ў конкурсах, імі ўпрыгожваюць кабінеты каледжа. За гады існавання ЦК мастацкі фонд значна папоўніўся нагляднасцю, і нам ёсць што паказаць. У навучальнай установе заўсёды дзейнічаюць выставы. Часцей гэта работы навучэнцаў каледжа, ладзяцца таксама выставы знакамітых мастакоў, нашых выкладчыкаў, навучэнцаў з іншых устаноў культуры.